
Mănăstirile lui Alexandru-cel-Bun 



Din ce in ce mai despărţita de Polonia, iar la urma in strânsa legătura cu Lituania 
lui Svidrigailo, neastâmpăratul urmaş al stăpânirii si planurilor lui Vitold, politica 
moldoveneasca nu mai cerea ocrotirea făţarnica a catolicismului din partea Domniei. De 
alminterea ziditorul bisericii catolice din Baia fusese un ctitor si inoitor de mănăstiri 
răsăritene. Intr'un unghiu de munte din Bucovina de azi, la Moldovita, el făcu o noua 
mănăstire, al carii privilegiu d'intaiu are data de 31 Octombre 1402 si vine de la 
Alexandru, care dădu fundaţiei sale doua mori in Baia: una in cetate chiar, alta la 
margine, si patru salase de "Tătari", aşezate tot acolo. Danii de pamant le face el 
Moldovitei si in 1409; o mare parte din munţi si vămi, Ţinutul ce margeneste cursul 
rapede al Bistriţei, intra astfel de la inceput, cu uriasele-i păduri bătrâne, in stăpânirea 
călugărilor Bunei Vestiri. Si Doamna Ana crescu din partea ei averea Moldovitei. 
Egumenul cel d'intaiu al mănăstirii nu e numit in niciunul din aceste acte domneşti, dar el 
trebuie sa fi fost, nu numai administratorul unor moşii intinse, dar si un fel de Vlădica 
fara hirotonisire al preoţilor din toate satele ce alcătuiau marele domeniu al mănăstirii. 

N'avem inca o carte de privilegii pentru mănăstirea de pe malul Siretiului, a 
"Sfanţului Nicolae din Poiana Siretiului", dar, inca din 1409, Alexandru făcea o danie 
acestei mănăstiri, fara a spune ori a lasă sa se inteleaga prin vre-un cuvânt ca el ar fi 
intemeietorul ei. Domnul se multameste a-i da toate drepturile asupra băltii "ce se intinde 
de la gura Somuzului pana la hotarul ce este la Heciu", precum si un loc de sădit vie pe 
dansul. Se adăugiră apoi, la 1410, către averea acesteilalte mănăstiri: "din Tamartasenii 
de la Somuz cinci salasuri de Tătari, cu voia soldanului lor [sau cu soldanul, cu Sultanul, 
sau Voevodul lor], Petru". 

Bistriţa, de langa apa cu acelaşi nume, fu făcuta sau prefăcuta de Alexandru, care 
era sa fie si ingropat in cuprinsul ei. Acestei mănăstiri, cu hramul Adormirii Maicii 
Domnului, ii harazia el la 1422 vama Bârladului, care nu era una din cele mai puţin 
insemnate ale terii, "in deplina stăpânire, pe veci"; peste cativa ani, la 1428 si 1431, când 
Domnia lui Alexandru se apropia acum de sfârşit, Bistriţa mai capata o vama: aceia, 
pentru Secuime, de la "Tazlau, care se tine de vama Bacăului". Patru prisăci de albine, in 
locuri depărtate, trebuiau sa procure bisericii ceara trebuitoare. Slujba erau sa i-o facă 
treizeci si unul de salasuri de Ţigani, - asa se si zice aici, nu "Atigani", ca la Munteni -, 
cu un cneaz sau jude si douăsprezece "bordeie"de Tătari adevăraţi. In sfârşit, pentru 
intaiasi data se da unei mănăstiri, impreuna cu un sat si siliştea lui, si mănăstirea clădită 
de alţii pe acest loc: "mănăstirea Sf. Nicolae, unde a fost Huba". Acest act ni da si numele 
egumenului Vasilie, numit stareţ, si "domn", chir, ca episcopii. La Bistriţa s'a ingropat si 
Doamna Ana, la 2 Novembre 1418. 

Hârtiile mănăstirii Neamţului n'au fost tipărite nici măcar in regeşte, de si au fost 
aduse la Arhivele Statului, dar ele trebuie sa cuprindă un număr de privilegii 



asemănătoare de la Alexandru-cel-Bun. După tot ce s' a petrecut cu vechile acte trimese in 
Rusia la 1916, cercetări actuale nu se mai pot face. 

Bisericuţa de lemn de la Radauti, unde era, de la Bogdan- Vodă incoace, gropnita 
Domnilor Moldovei, pentru care cuvânt i-a făcut si daruri Anastasia, fiica lui Latcu- 
Voda, a fost intemeiata din nou, de piatra, supt Alexandru insusi. Un privilegiu mai târziu 
da mărturie ca organisatorul Moldovei, in ordinea politica si in cea bisericeasca, a dăruit 
bisericii acesteia, al carii stareţ de mănăstire ţinea loc de episcop in părţile de sus ale terii, 
ce fuseseră de curând căpătate, supt Alexandru insusi ori supt inaintasul sau, Petru Musat, 
de la Poloni, nu mai puţin de cinzeci de biserici, "cu popii lor", si anume: "din Ţinutul 
Sucevei patruzeci si patru, iar din Ţinutul Cernautului şese biserici". La Radauti se 
incepu acel pomelnic din care pe incetul se va desvolta in alte locuri, mai fericite, cronica 
moldoveneasca. 

Inca inainte de Alexandru, de pe vremea lui Roman- Vodă, ctitorul oraşului ce-i 
poarta numele, se afla in acesta o biserica a Sf. Paraschive. Aici s'a ingropat si soţia 
intemeietorului, Anastasia. Fiul Anastasiei si al lui Roman veni acum sa inzestreze 
biserica din Roman cu sate si mori, cu "vaduri pe Moldova din jos de târgul Romanului". 
Actul de danie spune ca ea s'a făcut "in Suceava, preasfintitului Mitropolit Iosif ', ceia ce 
arata doua lucruri: ca si acesta era ctitor la Sf. Paraschiva, de vreme ce lui i se făceau 
daruri pentru dansa si, al doilea, ca in acest moment, la 16 Septembre 1408, nu se 
intemeiase inca o a doua episcopie a terii, o "Mitropolie a Terii-de-Jos", cum i s'a zis mai 
târziu, in Roman. Totuşi, Alexandru-cel-Bun se presinta, intr'un act al lui Stefan-cel- 
Mare, ca intaiul ctitor al "Mitropoliei" de Roman, careia-i da, nu numai Leucusenii, "cu 
dijma de varza", cari se intalnesc si in documentul precedent, dar si Dragomirestii. Cel 
d'intaiu "Mitropolit al Romanului", chir Calist, e pomenit intr'un act de la Ştefan- Vodă, 
fiul lui Alexandru, la 30 Septembre 1445, când i se da "un Tătar din Tătarii noştri de la 
Neamţ si cu sălaşul si cu toata averea lui", putandu-1 lasă după moarte, fie "bisericii", fie 
altui cuiva, daca nu vrea sa-1 libereze, ca sa trăiască "slobod, după legea romaneasca", 
"nepomenindu-i nimeni de robie". "Mitropolia" se vede a fi un fapt cunoscut si, de oare 
ce, in luptele ce izbucniră după moartea lui Alexandru, fiii lui nevrednici numai răgaz 
pentru aşezăminte noua bisericeşti n' aveau, trebuie sa se admită ca intemeietorul 
episcopiei de Roman a fost tot Alexandru-cel-Bun. 



